Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 872/11/8811	Trebišov, 2.2.2012
EEČ : 2-69-55-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
15.11.2011 okolo 15.30 hod., v byte na ul. XXXXX v Trebišove, po predchádzajúcom nedorozumení fyzicky napadol svoju manželku XXXXX takým spôsobom, že jej vykrútil ľavú ruku tak, že si musela ľahnúť na zem a potom neskôr ju udrel rukou do tváre, v dôsledku ktorého úderu narazila temennou časťou hlavy do steny, čím jej takto spôsobil zranenia a to podvrtnutie ľavého zápästia a 2. až 5. prsta ľavej ruky, pomliaždenie mäkkých tkanív v jarmovej oblasti vľavo s krvnou podliatinou a zlomeninu lebky v spánkovo - temennej oblasti bez posunu úlomkov, ktoré zranenia by si vyžiadali nevyhnutnú dobu liečenia a práceneschopnosti v trvaní do 28.11.2011 vrátane.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

	Uznesením policajného orgánu OO PZ  v Trebišove  sp. zn. ORP-1368/TV-TV-2011 z 28.12.2011 bolo vznesené obvinenie XXXXX za prečin ublíženia na zdraví podľa § 156 ods. 1, ods. 2 písm. a Tr. zák.
 
	Tento trestný čin mal obvinený spáchať tak, že 15.11.2011 okolo 15.30 hod., v byte na ul. XXXXX v Trebišove, po predchádzajúcom nedorozumení fyzicky napadol svoju manželku XXXXX takým spôsobom, že jej vykrútil ľavú ruku tak, že si musela ľahnúť na zem a potom neskôr ju udrel rukou do tváre, v dôsledku ktorého úderu narazila temennou časťou hlavy do steny, čím jej takto spôsobil zranenia a to podvrtnutie ľavého zápästia a 2. až 5. prsta ľavej ruky, pomliaždenie mäkkých tkanív v jarmovej oblasti vľavo s krvnou podliatinou a zlomeninu lebky v spánkovo - temennej oblasti bez posunu úlomkov, ktoré zranenia by si vyžiadali nevyhnutnú dobu liečenia a práceneschopnosti v trvaní do 28.11.2011 vrátane.

	XXXXX sa v priebehu skráteného vyšetrovania ku skutku, ktorý je mu kladený za vinu doznal v celom rozsahu, pričom poškodená, jeho manželka XXXXX si žiadnu náhradu škody od obvineného neuplatnila, čo je zrejmé zo zápisnice o jej výsluchu z 30.12.2011  na č.l. 13 vyšetrovacieho spisu.

	Obvinený zároveň vyslovil súhlas s podmienečným zastavením trestného stíhania.

	XXXXX je nezamestnaný a z miesta bydliska je hodnotený všeobecne. Doposiaľ bol raz súdom trestaný v roku 2006, ktoré odsúdenie je však v súčasnosti zahladené..

	Z vyššie uvedených dôvodov preto považujem rozhodnutie o podmienečnom zastavení trestného stíhania za odôvodnené.

	Súčasne som v zmysle § 216 ods. 2 Tr. por. stanovil obvinenému skúšobnú dobu v trvaní dvanásť mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Mokáň
prokurátor